Kiwi beheer Bok-toets in Kaapstad | Netwerk24
19 Junie 2018 08:19
Die Nieu-Seelandse skeidsregter Glen Jackson is toevertrou met Saterdag se derde en laaste toets tussen Suid-Afrika en Engeland op Nuweland (afskop om 17:05).
Glen Jackson (regs) blaas die fluitjie in Saterdag se toets tussen die Bokke en die Rose op Nuweland, terwyl sy Nieu-Seelandse landgenoot Ben O'Keeffe as een van die assistentskeidsregters diens doen. Foto: Gallo Images
Jackson word bygestaan deur sy landgenoot Ben O'Keeffe en die Fransman Romain Poite, terwyl Simon McDowell van Ierland as TV-skeidsregter diens doen.
O'Keeffe het die eerste toets in Johannesburg gehanteer, met Poite wat in beheer was van verlede Saterdag se kragmeting in Bloemfontein.
McDowell was die TV-skeidsregter in al drie toetse.
Die Springbokke het die reeks reeds in die sakkie danksy seges op Ellispark en in die Toyota-stadion.
'n Aankondiging dat Saterdag se toets teen Engeland die Bokke se laaste op Nuweland gaan wees, sal nie vandeesweek gedoen word nie.
Wakefield het wel in Oktober verlede jaar gesê dat die WP gereed is om Nuweland vaarwel toe te roep. Volgens hom was dit 'n "sakebesluit" en het hy toe gesê dis "onafwendbaar" dat die WP gaan skuif.